અગાઉ ટોસ જીતીને પ્રથમ બેટિંગ કરતા આરસીબીની શરૂઆત ખૂબ જ ખરાબ રહી હતી. મેચની પહેલી જ ઓવરમાં ટીમનો કેપ્ટન શેન વૉટસન (1) આઉટ થયો હતો. ત્યારબાદ વિષ્ણુ વિનોદ (7) અને કેદાર જાધવ (1) સસ્તામાં આઉટ થતા બેંગ્લોરની ટીમ મુશ્કેલીમાં આવી ગઈ હતી. એક છેડો સાચવીને ઊભા રહેલા એબી ડી વિલિયર્સે મનદીપ સિંહ(28) અને સ્ટુઅર્ટ બિન્ની (18) સાથે મળીને ટીમને સ્થિરતા અપાવી હતી અને છેલ્લી ઓવર્સમાં ફટકાબાજી કરી બેંગ્લોરના સ્કોરને 148 રન સુધી પહોંચાડ્યો હતો.